Naisia ei olla velvoittamassa miehille pakollisen palveluksen piiriin. Kuvituskuva.

Naisia ei olla velvoittamassa miehille pakollisen palveluksen piiriin. Kuvituskuva. Roni Rekomaa / Lehtikuva

Ministeri pohtisi naisille suunnattavaa kahden tai kolmen kuukauden mittaista kansalaispalvelua.

Naisten mahdollista kansalaispalvelua pitäisi selvittää, esittää uuden hallituksen puolustusministeri Antti Kaikkonen (kesk.).

Lännen Median haastattelema Kaikkonen ei kiirehdi asian kanssa, joten nyt käynnistettävä selvitys tulisi päätöspöydälle vasta seuraavan hallituskauden aikana.

– On hienoa, että meillä on järjestelmä, joka sallii naisten asepalveluksen niille, jotka sitä haluavat. Ehkä voisimme naisten osalta selvittää, olisiko nykyistä järjestelmää täydentävä 2–3 kuukauden kansalaispalvelus jossakin muodossa hyvä. Onko meillä siihen soveltuvia tehtäviä, ja onko siitä lisäarvoa yhteiskunnalle ja palveluksen suorittavalle, Kaikkonen pohtii Satakunnan Kansan sivuilla (siirryt toiseen palveluun).

Samalla hän muistuttaa, ettei naisia pidä velvoittaa miehille pakollisen palveluksen piiriin.

Kaikkosen esitys pohjaa hallituksen ohjelmaan. Siinä on kirjattu, että kansalaispalveluksesta pitää tehdä selvitys. Ministeri muistuttaa kuitenkin, että asepalvelus on edelleenkin puolustuksemme kulmakivi.

– Näin pitää olla jatkossakin.

Lisää aiheesta:

Uusi avaus: Asevelvollisuuden tilalle kansalaispalvelus, joka koskisi myös naisia – voisi välttää rahalla